Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET แกว่งซึ …
2 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET แกว่งซึมลงช่วงเช้า ก่อนปิดครึ่งวันที่ระดับ 1,752.97 จุด ปรับลดลง 7.50 จุด ด้วยมูลค่าซื้อขายราว 3.3 หมื่นล้านบาท ทั้งนี้ตลาดถูกกดดันจากแรงขายของกลุ่มพลังงาน (ENERG) และกลุ่มพาณิชย์ (COMM) เป็นหลักเช้านี้
มุมมองตลาดช่วงบ่าย: กราฟรายวัน แม้ดัชนีย่อตัวหลุดเส้น EMA 5 วัน ช่วงครึ่งวันเช้า แต่เรายังมองบวกต่อภาพการเคลื่อนไหวของหลักของดัชนีที่สร้างกรอบการเทรดในแนวโน้มขาขึ้น Uptrend Channel ต่อเนื่อง ฉะนั้น ลุ้น Price Action ขยับยืนเหนือเส้น EMA 5 วันช่วงบ่าย จากนั้นค่อยลุ้นทดสอบระดับแนวต้านเส้นระนาบแถว 1,770 จุดต่อไป
กลยุทธ์ในช่วงบ่าย: นักเก็งกำไร กรณีมีหุ้นแบ่งขายทำกำไรเมื่อเข้าใกล้แนวต้าน 1,770 จุด กรณีไม่มีหุ้น เน้นเทรดดิ้งในกรอบ 1,745-1,770 จุด (ซื้อแนวรับ-ขายแนวต้าน)
Point of View
ทดสอบแนวรับสำคัญ ลุ้นรีบาวด์ !!!
เลือก BANPU กราฟรายสัปดาห์ ราคายืนโซนแนวรับกรอบล่างของ Uptrend Channel บวกกับเครื่องมือ Fast Stochastic ส่งสัญญาณรีบาวด์ขึ้นจาก Oversold Zone ฉะนั้น คาดหวัง BANPU จะดีดตัวขึ้นจากแนวรับ โดยคาดหวังการ รีบาวด์ทดสอบระดับ Previous High ที่ 21.50 บ. / 22.10 บ. / 24.20 บ. ตามลำดับ พร้อม Stop Loss หากหลุด 18.50 บ.